Projekat „Lokalni integrisani razvoj“ (LIR)

SMJERNICE ZA PODNOŠENJE PRIJAVE

I

PRIJAVNI OBRAZAC

ZA PODNOSIOCE PRIJAVE NA JAVNI POZIV ZA IZRAŽAVANJE INTERESA ZA PODRŠKU FIZIČKIM LICIMA I OBRTIMA S PODRUČJA JEDINICA LOKALNE SAMOUPRAVE ODŽAK, ORAŠJE I DOMALJEVAC-ŠAMAC

ZA UČEŠĆE U PROGRAMU ZA RAZVOJ PODUZETNIŠTVA U POLJOPRIVREDI I PROIZVODNJI HRANE (AGRO-FOOD START-UP)

Sarajevo, 19. mart 2018. godine

**1. Opće informacije**

Projekat „Lokalni integrisani razvoj“ (LIR) je trogodišnja inicijativa (2016.–2018.) koju primarno finansira Evropska unija (EU), a provodi Razvojni program Ujedinjenih nacija (UNDP) u saradnji sa Ministarstvom za ljudska prava i izbjeglice Bosne i Hercegovine (BiH), Ministarstvom razvoja, poduzetništva i obrta Federacije Bosne i Hercegovine (FBiH), Ministarstvom uprave i lokalne samouprave Republike Srpske (RS) i dva entitetska saveza opština/općina i gradova. Projekat LIR se implementira u 21 jedinici lokalne samouprave (JLS) u BiH.

Projekat ima za cilj podizanje životnog standarda i povećanje socijalne kohezije u BiH putem inkluzivnog održivog socioekonomskog razvoja. Specifični cilj projekta LIR je stimulacija odgovornog i dobrog upravljanja, ekonomskog razvoja te promocija socijalne inkluzije na lokalnom nivou kroz integrisani lokalni razvoj, prvenstveno u područjima pogođenim poplavama kao i onim s velikim procentom povratnika/interno raseljenih lica.

U okviru komponente za ekonomski oporavak, projekat LIR će direktno podržati privatni sektor te potencijalne investitore kako bi se osigurao ekonomski rast te stvorila nova radna mjesta i prihodi. Također, projekat LIR predviđa pomoć i za dugoročno nezaposlene i socijalno isključene kategorije stanovništva (s naglaskom na povratnike, Rome, interno raseljene i dugotrajno nezaposlene osobe). Osim toga, projekat LIR planira podržati jedinice lokalne samouprave, u saradnji sa zavodima za zapošljavanje ili centrima za socijalnu pomoć, u realizaciji kvalitetnih i efikasnih programa podrške zapošljavanju kroz javne radove ili slične mjere za zapošljavanje, te na taj način pružiti podršku dugoročno nezaposlenim i socijalno isključenim kategorijama stanovništva u odabranim JSL.

U partnerstvu sa Vladom Županije Posavske i Federalnim zavodom za zapošljavanje, projekat LIR će tokom 2018. godine pokrenuti program za razvoj poduzetništva u sektoru poljoprivrede i proizvodnje hrane kako bi se povećala sveukupna ekonomska aktivnost u odabranim lokalitetima i kreirala nova radna mjesta, sa posebnim fokusom na socijalno isključene kategorije stanovništva.

**2. Ciljevi**

Ovim javnim pozivom se pozivaju sva fizička lica i registrovani obrti sa područja jedinica lokalne samouprave Odžak, Orašje i Domaljevac-Šamac da podnesu prijavu za učešće u Start-up programu podrške poduzetništvu u poljoprivredi i proizvodnji hrane (Agro-Food Start-Up).

Osnovni ciljevi Agro-Food Start-up programa su:

1. Doprinos razvoju i promociji poduzetništva u sektoru poljoprivrede i proizvodnje hrane u jedinicama lokalne samouprave Odžak, Orašje i Domaljevac-Šamac;
2. Olakšati poslovanje poduzetnicima u fazi razvoja te im omogućiti brži rast i širenje sveukupnog poslovanja;
3. Poboljšanje socioekonomske situacije u odabranim JLS kroz pokretanje malih biznisa, stvaranje radnih mjesta i izvora prihoda;
4. Jačanje poslovne infrastrukture i, na bazi ostvarenih rezultata i iskustava, stvaranje modela za buduću podršku početnicima u poslovanju.

**Ciljna grupa:** Na javni poziv se mogu prijaviti fizička lica[[1]](#footnote-2) koja su nastanjena na teritoriji partnerskih JLS i koja ispunjavaju neophodne uslove navedene u sekciji 4. *Kriteriji za prijavu*, kao i svi registrovani obrti sa područja odabranih JLS, koji nisu stariji od 12 mjeseci od datuma objave ovog javnog poziva i koji ispunjavaju uslove navedene u sekciji 4. Kriteriji za prijavu.

Sve predložene poslovne ideje od strane fizičkih lica i djelatnosti obrta koji se prijavljuju na ovaj javni poziv moraju biti isključivo vezane za sektor poljoprivrede i proizvodnje hrane, odnosno djelatnosti koje dodaju novu vrijednost primarnoj poljoprivrednoj proizvodnji i postižu visok nivo finalizacije proizvoda.

**3. Opis planirane podrške**

U okviru ovog javnog poziva, podnosiocima prijava će biti na raspolaganju sljedeći paket podrške:

1. Specijalistički višednevni trening program za poduzetnike;
2. Bespovratna finansijska podrška za realizaciju najbolje ocijenjenih biznis planova;
3. Mentorska podrška i praćenje tokom prve godine poslovanja.

Navedeni program će biti implementiran kroz tri glavne aktivnosti:

1. **Specijalistički višednevni trening program za poduzetnike**

Navedeni specijalistički trening program će obuhvatiti tematske module za pokretanje i vođenje biznisa kako slijedi: razvoj poduzetništva, odabir poslovnih ideja i proizvoda/usluga, razvoj malih i start-up poduzeća, povezivanje sa pružaocima savjetodavnih usluga i pregovaranje sa bankama i drugim finansijskim institucijama. Program će biti prilagođen specifičnostima pokretanja i vođenja biznisa u sektoru poljoprivrede i proizvodnje hrane, uz učešće stručnih predavača–inžinjera i tehnologa. Očekivano učešće u trening programu je do 40 polaznika.

Paralelno sa implementacijom trening programa, svi polaznici će uz tehničku i mentorsku podršku angažovanih stručnjaka aktivno raditi na pripremi biznis planova za svoje poslovne ideje sa kojima će konkurisati za dodjelu bespovratnih sredstava podrške za pokretanje vlastitog biznisa.

1. **Dodjela bespovratnih finansijskih sredstava podrške najbolje ocijenjenim biznis planovima od strane projekta LIR**

U ovoj fazi će se izvršiti komisijska evaluacija izvodljivosti i kvaliteta biznis planova koji će biti završeni nakon prve aktivnosti od strane učesnika programa. Okvirno je planirano da do 20 najboljih polaznika/biznis planova bude podržano od strane projekta LIR kroz dodjelu bespovratnih finansijskih sredstava u vrijednosti pojedinačnog iznosa do 10,000.00 KM (20 polaznika X 10,000.00 KM) u zavisnosti od planirane djelatnosti i samog biznis plana. Bespovratna sredstva će se morati utrošiti isključivo za troškove registracije poduzeća i nabavku opreme, mašina i ostalih osnovnih sredstava.

Detaljan prikaz prihvatljivih i neprihvatljivih troškova je kako slijedi:

**Prihvatljivi troškovi**

* Troškovi registracije biznisa (npr. troškovi taksi, advokatske usluge, troškovi kopiranja i ovjeravanja dokumenata, izrada pečata i sl.);
* Troškovi nabavke novih proizvodnih mašina, repromaterijala i nove opreme neophodne za otpočinjanje poslovanja (npr. nabavka fiskalne kase, ambalaže za pakovanje proizvoda, nabavka potrebne opreme za započinjanje proizvodnje i sl.).
* Troškovi opremanja i rekonstrukcije prostora koji će biti korišten u proizvodne svrhe (snosi korisnik).

**Neprihvatljivi troškovi**

* Osnivački kapital ukoliko je predviđeno osnivanje d.o.o. preduzeća;
* Troškovi zaposlenika (plate);
* Nabavka polovnih mašina i opreme;
* Nadoknade za projektne partnere koji su angažirani na implementaciji aktivnosti;
* Dugovanja i rezerve za gubitke;
* Dugovanja po kamati;
* Troškovi režija i održavanja (voda, struja, grijanje, komunalni otpad, telekomunikacije, upravljanje zgradom, internet i sl.);
* Kupovina, obnova, rekonstrukcija, modernizacija objekata za ličnu upotrebu;
* Kupovina, obnova, rekonstrukcija, modernizacija objekata za najam ili prodaju;
* Izvršavanje radova ili osiguravanje robe, usluga, zemljišta i nekretnina za koje nije izvršeno plaćanje u gotovini, potkrijepljeno računima ili dokumentima iste dokazne vrijednosti;
* Doprinosi za dobrovoljna zdravstvena ili mirovinska osiguranja koji nisu obavezna prema zakonodavstvu;
* Kazne i troškovi sudskog spora;
* Plaćanja neoporezivih bonusa zaposlenima;
* Bankovni troškovi za otvaranje i vođenje računa, naknade za finansijske transfere i drugi troškovi u potpunosti finansijske prirode;
* Kamate;
* Trošak police osiguranja imovine (uključuje i imovinu nabavljenu iz projekta);
* Ostali troškovi nespomenuti kao prihvatljivi;
* Studijske posjete;
* Stavke već finansirane u sklopu nekog drugog projekta;
* Kupovina i iznajmljivanje zemljišta i postojećih zgrada;
* Troškovi konverzije, nadoknada ili gubici prilikom konverzije valuta;
* Kreditiranje trećih osoba;
* Ostali troškovi koji nisu relevantni za implementaciju biznis plana.
1. **Stručna mentorska podrška u cilju unapređenja proizvodnje i finalizacije proizvoda**

Tokom konkretizacije svojih poslovnih ideja, korisnici koji dobiju bespovratna sredstva će imati obezbijeđenu stručnu mentorsku podršku od strane projekta LIR i partnera tokom prvih 6 mjeseci poslovanja kako bi se pružila dodatna podrška novoosnovanim poduzećima te odgovorilo na povećan rizik poslovanja i uticalo na održivost registrovanih biznisa.

Pored poslovnog savjetovanja iz oblasti marketinga, poslovnih finansija, ljudskih resursa, prodaje i sl., korisnicima će na raspolaganju biti i stručna podrška inžinjera i tehnologa u preradi poljoprivrednih proizvoda i proizvodnji hrane u cilju unapređenja proizvodnje, osiguranju kvaliteta i sigurnosti finalnog proizvoda za tržište. Ova komponenta obuhvata i praćenje utroška dodijeljenih sredstava.

Indikativni vremenski okvir trajanja projektne podrške odabranim korisnicima je u periodu april-novembar 2018. godine. UNDP zadržava pravo da izmijeni ili produži vremenski okvir u zavisnosti od broja odabranih korisnika i dinamike implementacije projekta. Također, UNDP zadržava pravo da izmijeni uslove i odredbe iz ovog javnog poziva, uključujući broj polaznika, iznos podrške, vrstu podrške i sl.

***Napomene:***

*Svi troškovi koji su nastali u periodu prije potpisivanja ugovora sa projektom LIR spadaju u kategoriju neprihvatljivih troškova.*

*Bespovratna sredstva podrške će biti dodijeljena najuspješnijim polaznicima na bazi kompetitivnog procesa odabira i stručne procjene izvodljivosti, kvaliteta i opravdanosti poslovnih ideja. Samo učešće u ovom programu ne podrazumijeva automatsku dodjelu bespovratnih sredstava.*

*Djelatnosti (poslovne ideje fizičkih lica) koje će biti podržane u sklopu ovog javnog poziva moraju biti vezane za poljoprivredu i proizvodnju hrane i to djelatnosti koje dodaju novu vrijednost primarnoj poljoprivrednoj proizvodnji i postižu visok nivo finalizacije proizvoda za tržište. Aktivnost koje mogu biti podržane uključuju preradu, doradu i pakovanje finalnih poljoprivrednih proizvoda.*

*Djelatnosti koje neće biti podržane kroz ovaj javni poziv uključuju ugostiteljske i trgovačke djelatnosti, primarnu poljoprivrednu proizvodnju, proizvodnju duhana i duhanskih proizvoda, proizvodnju oružja te proizvodnju i promet proizvoda i usluga koji nisu dozvoljeni po BiH zakonima i propisima.*

*Ukoliko je podnosilac prijave bio korisnik UNDP podrške u proteklom periodu, UNDP zadržava pravo da uzme u obzir rezultate koji su ostvareni kroz te programe prije nego što donese odluku o uključivanju bivših ili sadašnjih korisnika u novi UNDP program podrške.*

**Nepotpune prijave se neće uzimati u razmatranje.**

## Kriteriji za prijavu

1. **Osnovni kriteriji za prijavu fizičkih lica**

Po osnovu ovog javnog poziva prijaviti se mogu fizička lica koja ispunjavaju **sljedeće osnovne kriterije:**

* Podnosilac prijave mora imati prebivalište na teritoriji navedenih jedinica lokalne samouprave (Odžak, Orašje, Domaljevac-Šamac);
* Podnosilac prijave će učestvovati vlastitim sredstvima sa minimalno 10% vrijednosti ukupne investicije;
* Podnosilac prijave treba imati kvalitetnu poslovnu ideju vezanu za sektor poljoprivrede ili proizvodnje hrane, odnosno djelatnosti koje dodaju novu vrijednost primarnoj poljoprivrednoj proizvodnji i postižu visok nivo finalizacije proizvoda, te želju da se bavi vlastitim biznisom;
* Podnosilac prijave do datuma objavljavanja javnog poziva nije koristio bespovratna sredstva iz drugih izvora (sredstva nivoa vlasti, donatorska sredstva i sl.) za istu namjenu;
* Podnosilac prijave ima status nezaposlene osobe i nalazi se na evidenciji nadležnog biroa za zapošljavanje (u kategoriju nezaposlenih spadaju i penzioneri/umirovljenici);
* Ispravno popunjena i potpisana prijava o učešću podnosioca (Obrazac za prijavu fizičkih lica) u Agro-Food Start-up programu te popunjena i potpisana Izjava o saglasnosti učešća u programu.
1. **Osnovni kriteriji za prijavu registrovanih obrta**

Po osnovu ovog javnog poziva prijaviti se mogu registrovani obrti **koji ispunjavaju sljedeće osnovne kriterije:**

* Obrt mora biti registrovan na teritoriji jedne od navedenih JLS (Domaljevac-Šamac, Odžak i Orašje);
* Podnosilac prijave će učestvovati vlastitim sredstvima sa minimalno 10% vrijednosti ukupne investicije;
* Obrt ne može biti stariji od 12 mjeseci od datuma objave ovog javnog poziva;
* Osnovna djelatnost obrta mora isključivo biti vezana za poljoprivredne djelatnosti i proizvodnju hrane koje dodaju novu vrijednost proizvodu i postižu visok stepen finalizacije proizvoda;
* Vlasnik obrta do datuma objave ovog javnog poziva nije koristio bespovratna sredstva iz drugih izvora (sredstva nivoa vlasti, donatorska sredstva i sl.) za istu namjenu;
* Obrt je uredno izmirio sve poreske i druge zakonom propisane obaveze;
* Ispravno ispunjeni prijavni obrasci za učešće vlasnika obrta u programu.

***Napomena:*** Ispred registrovanog obrta prijavu za učešće u programu podnosi isključivo vlasnik obrta.

**Dodatni kriteriji za fizička lica i registrovane obrte (ovi kriteriji nisu eliminatorni te će se posebno bodovati):**

* Podnosilac prijave je žena;
* Podnosilac prijave je osoba mlađa od 30 godina starosti;
* Podnosilac prijave će učestvovati vlastitim sredstvima u investiciji sa više od 10% vrijednosti investicije;
* Podnosilac je pretrpio materijalnu štetu od poplava tokom maja 2014. godine;
* Podnosilac živi u domaćinstvu u kojem su svi članovi nezaposleni, odnosno u kojem samo jedan član ima zaposlenje. Zaposlenjem se smatra ukoliko član domaćinstva obavlja posao za koji uplaćuje poreze i doprinose iz zasnovanog radnog odnosa;
* Podnosilac prijave živi u domaćinstvu koje ima 5 ili više članova domaćinstva;
* Podnosilac je samohrani roditelj;
* Podnosilac prijave ima ili je imao status povratnika ili raseljene osobe;
* Podnosilac ima status osobe sa invaliditetom ili posebnim potrebama ili živi u domaćinstvu sa jednom ili više osoba koje imaju status osobe sa invaliditetom ili posebnim potrebama;
* Podnosilac prijave dolazi iz reda Romske populacije;

Ukoliko je ukupan broj potencijalnih korisnika koji ispunjavaju navedene uslove veći od broja korisnika koji mogu biti podržani, prednost će se davati korisnicima koji ispunjavaju veći broj dodatnih kriterija.

1. **Smjernice za prijavu i potrebna prateća dokumentacija**
2. Nakon što projekat „Lokalni integrisani razvoj“ objavi poziv za podnošenje prijava, sva zainteresirana fizička lica i registrovani obrti sa područja odabranih jedinica lokalne samouprave koji ispunjavaju osnovne kriterije, mogu preuzeti odgovarajuće obrasce za prijave u zgradi jedinice lokalne samouprave u kojoj žive ili sa web stranice [**http://www.ba.undp.org**](http://www.ba.undp.org).
3. Fizička lica i registrovani obrti koji ispunjavaju osnovne uslove se pozivaju da dostave prijave, uključujući i svu potrebnu prateću dokumentaciju koja je navedena u nastavku, najkasnije do **23.04.2018. godine do 17:00 sati.** Aplikacije se mogu dostaviti putem preporučene pošte, kurirske pošte ili lično u UNDP ured koristeći ispod navedene podatke za adresiranje:

**Projekat LIR**

**UN HOUSE**

**Zmaja od Bosne bb**

**71000 Sarajevo**

Dokaz da je aplikacija dostavljena u roku predstavlja datum na otpremnici, poštanski žig ili priznanica.

**Sve prijave koje se dostavljaju po osnovu ovog javnog poziva moraju biti predane u zatvorenoj koverti naslovljene na „PROJEKAT LOKALNI INTEGRISANI RAZVOJ – JAVNI POZIV ZA UČEŠĆE U PROGRAMU RAZVOJA PODUZETNIŠTVA** **U SEKORU POLJOPRIVREDE I PROIZVODNJE HRANE (AGRO-FOOD START-UP)“.**

1. Za sve dodatne informacije i pojašnjenja tokom perioda podnošenja prijava, podnosioci zahtjeva mogu direktno uputiti pitanja, upite i zahtjeve u pisanoj formi, na broj faksa +387 33 552 330 ili e-mail registry.ba@undp.org.
2. Obrasci s nepotpunim podacima će biti odbijeni.
3. Prijave koje ne sadrže potrebnu prateću dokumentaciju se neće razmatrati.

**Pored ispravno popunjenog i potpisanog obrasca za prijavu za učešće u programu RAZVOJA PODUZETNIŠTVA U SEKTORU POLJOPRIVREDE I PROIZVODNJE HRANE (AGRO-FOOD START-UP) (str. 15-18) i izjave o saglasnosti (str. 19)**, sva fizička lica i registrovani obrti koji se prijavljuju za učešće trebaju dostaviti prateću dokumentaciju, koja je navedena u nastavku.

***Popis prateće dokumentacije za fizička lica***

1. **Obavezna dokumentacija**
* Kopija lične karte – *obična ili ovjerena kopija;*
* CIPS prijava (ne starija od 30 dana) – *original ili ovjerena kopija;*
* Kućna lista za domaćinstvo podnosioca prijave sa datumom izdavanja iz perioda trajanja javnog poziva – *original ili ovjerena kopija;*
* Potvrda sa nadležnog biroa za zapošljavanje da podnosilac prijave ima status nezaposlene osobe ne starija od 30 dana – *original ili ovjerena kopija.*
1. **Dodatna dokumentacija**
* Potvrda/prijava o pretrpljenoj materijalnoj šteti – izdana od strane općine ili druge nadležne institucije (podnosi se ukoliko je podnosilac pretrpio štetu tokom poplava u maju 2014. godine) – *obična ili ovjerena kopija;*
* Ukoliko je osoba koja aplicira samohrani roditelj potrebno dostaviti sljedeće dokumente: Dokaz da se radi o samohranom roditelju (smrtni list supruga/e, rješenje o razvodu i rodni list djeteta/djece) – *obična ili ovjerena kopija;*
* Ukoliko osoba koja aplicira ima ili je imala status povratnika ili raseljenog lica, potrebno je dostaviti: *1. Potvrdu za povratnike*: Potvrda izdata od gradske službe, MUP-a ili nadležnog ministarstva koja potvrđuje status povratnika; *2. Potvrdu za raseljene osobe:* Kopija originalne dokumentacije koja potvrđuje status raseljene osobe ili potvrda od nadležnog ministarstva ili opštine/grada koja potvrđuje status raseljene osobe – *obična ili ovjerena kopija;*
* Ukoliko osoba koja podnosi prijavu ima status osobe sa posebnim potrebama, potrebno je dostaviti rješenje o invalidnosti, rješenje o radnoj sposobnosti ili neki drugi dokument u kojem je identificiran invaliditet. Ukoliko podnosilac prijave zbog svog zdravstvenog stanja ne može obavljati planiranu poljoprivrednu proizvodnju, neka druga radno sposobna osoba iz domaćinstva treba biti nosilac prijave. Ukoliko podnosilac prijave nema status osobe sa posebnim potrebama, a živi u domaćinstvu u kojem jedan član ili više njih imaju status osobe sa posebnim potrebama, onda je potrebno dostaviti navedene dokumente za osobe sa posebnim potrebama iz domaćinstva – *obična ili ovjerena kopija;*
* Potvrda sa nadležnog biroa za zapošljavanje za sve nezaposlene punoljetne članove domaćinstva ne starija od 30 dana – *original ili ovjerena kopija.*

***Popis prateće dokumentacije za registrovane obrte***

1. ***Obavezna dokumentacija***
* Kopija lične karte vlasnika obrta – *ovjerena kopija;*
* CIPS prijava vlasnika obrta (ne starija od 30 dana od datuma podnošenja prijave) – *original ili ovjerena fotokopija;*
* Kopija rješenja o upisu u Registar obrta ili aktuelni izvod iz sudskog registra – *obična ili ovjerena kopija);*
* Potvrda o izmirenim direktnim porezima i obavezama prema uposlenima izdana od strane nadležne poreske uprave – *original ili ovjerena kopija;*
* Potvrda da se obrt ne nalazi u registru obveznika poreza na dodatu vrijednost (PDV) izdana od strane Uprave za indirektno oporezivanje BIH, podnosi se samo u slučaju da obrt nije PDV obveznik – *original ili ovjerena kopija;*
* Potvrda o izmirenim indirektnim porezima izdana od strane Uprave za indirektno oporezivanje BIH (podnosi se samo u slučaju da je obrt PDV obveznik) – *original ili ovjerena kopija;*
* Dokaz da je podnosilac zahtjeva zaposlen u predmetnom obrtu;
* Kućna lista za domaćinstvo vlasnika obrta sa datumom izdavanja iz perioda trajanja javnog poziva – *original ili ovjerena kopija.*
1. ***Dodatna dokumentacija***
* Potvrda/prijava o pretrpljenoj materijalnoj šteti – izdana od strane općine ili druge nadležne institucije (podnosi se ukoliko je vlasnik obrta pretrpio štetu tokom poplava u maju 2014. godine) – *obična ili ovjerena kopija;*
* Ukoliko je vlasnik obrta samohrani roditelj potrebno je dostaviti sljedeće dokumente: Dokaz da se radi o samohranom roditelju (smrtni list supruga/e, rješenje o razvodu i rodni list djeteta/djece) – *obična ili ovjerena kopija;*
* Ukoliko je vlasnik obrta imao ili ima status povratnika ili raseljenog lica, potrebno je dostaviti: *1. Potvrdu za povratnike*: Potvrda izdata od gradske službe, MUP-a ili nadležnog ministarstva koja potvrđuje status povratnika; *2. Potvrdu za raseljene osobe:* Kopija originalne dokumentacije koja potvrđuje status raseljene osobe ili potvrda od nadležnog ministarstva ili općine/grada koja potvrđuje status raseljene osobe – *obična ili ovjerena kopija;*
* Ukoliko vlasnik obrta koji podnosi prijavu ima status osobe sa posebnim potrebama, potrebno je dostaviti rješenje o invalidnosti, rješenje o radnoj sposobnosti ili neki drugi dokument u kojem je identificiran invaliditet. Ukoliko podnosilac prijave/vlasnik nema status osobe sa posebnim potrebama, a živi u domaćinstvu u kojem jedan član ili više njih imaju status osobe sa posebnim potrebama, onda je potrebno dostaviti navedene dokumente za osobe sa posebnim potrebama iz domaćinstva – *obična ili ovjerena kopija;*
* Potvrda sa nadležnog biroa za zapošljavanje za sve nezaposlene članove domaćinstva vlasnika obrta ne starija od 30 dana – *obična ili ovjerena kopija.*

#### Uloge i odgovornosti strana

Projekat „Lokalni integrisani razvoj“ će pružiti podršku i tehničku pomoć odabranim korisnicima koja će se dodjeljivati u okviru raspoloživih sredstava projekta.

Svi podnosioci prijava po osnovu ovog javnog poziva će morati potpisati Izjavu o saglasnosti, kojom izražavaju svoju spremnost da zadovolje sljedeće zahtjeve (Izjava o saglasnosti dostupna u nastavku, str. 19):

* pružanje svih relevatnih informacija na zahtjev UNDP-a;
* učešće u obukama organiziranim od strane UNDP-a;
* u slučaju da budu odabrani za dodjelu bespovratnih sredstava, osiguraju namjensko trošenje sredstava sukladno odobrenoj namjeni i odobrenim iznosima;
* osiguraju aktivno i svrsishodno učešće tokom cjelokupne implementacije projekta i poštivanje svih ostalih dogovorenih obaveza i odgovornosti.
1. **Proces odabira**

Izbor korisnika pomoći po osnovu ovog javnog poziva će vršiti Komisija za odabir imenovana od strane UNDP-a koja će djelovati na nivou JLS ili grupe JLS, uz učešće vanjskih kvalifikovanih stručnih članova.

Komisija će razmatrati prijave u skladu sa odredbama ovog javnog poziva. Rezultati o izboru korisnika projekta bit će objavljeni na oglasnoj ploči opština/općina i web stranici [**http://www.ba.undp.org**](http://www.ba.undp.org).

Izbor korisnika na nivou programa ***razvoja poduzetništva u poljoprivredi i proizvodnji hrane*** će se odvijati sukcesivno u dvije glavne faze, uključujući:

***Prva faza: Usklađenost i evaluacija prijava po kriterijima iz javnog poziva***

* Komisija za odabir provodi pregled prijava i pregled usklađenosti prijave s administrativnim zahtjevima;
	+ Provjerava da li su ispunjeni svi osnovni kriteriji;
	+ Provjerava da li je dostavljena sva potrebna dokumentacija.

***Druga faza: Izrada konačne liste odabranih korisnika za učešće u programu razvoja poduzetništva u poljoprivredi i proizvodnji hrane***

* Komisija za odabir će na osnovu dostavljenog projektnog prijedloga i raspoloživih informacija izvršiti vrednovanje i bodovanje pristiglih prijava te napraviti konačnu rang listu odabranih korisnika koji će učestvovati u programu.

**Dodjela bespovratne pomoći za osnivanje preduzeća**

Po završetku trening programa, Komisija za odabir će na osnovu izrađenih biznis planova tokom trajanja trening programa izvršiti njihovo vrednovanje i bodovanje, sa posebnim fokusom na tržišni potencijal i realizaciju poslovne ideje, kompetencije podnosioca i inovativnost proizvoda/usluge. Shodno tome, Komisija će odabrati do 20 najboljih poslovnih ideja kojima će biti dodijeljena bespovartna sredstva u pojedinačnom iznosu do 10,000.00 KM.

***VAŽNO:***

**U slučaju da se kroz proces evaluacije i verifikacije podataka iz prijava dođe do saznanja o lažnom predstavljanju i davanju netačnih informacija, podnosilac prijave će po automatizmu biti isključen iz projekta.**

1. **Evaluacija**

Kako je i prikazano u sekciji 7. Proces odabira, sve dostavljene prijave po osnovu ovog javnog poziva će se ocjenjivati u dvije faze od strane Komisije za odabir, u skladu sa ispod propisanim kriterijima, pri čemu je svaka faza eliminatorna. Važno je napomenuti da će se faza odabira najboljih poslovnih ideja i dodjele grant sredstava realizovati u narednom periodu u zavisnosti od vremenske dinamike implementacije trening programa i podnošenja biznis planova.

**KORAK 1. OTVARANJE PRISTIGLIH PRIJAVA, PROVJERA ISPUNJENOSTI OSNOVNIH KVALIFIKACIONIH I ADMINISTRATIVNIH ZAHTJEVA I KRITERIJA**

U sklopu prve faze, po prijemu i otvaranju prijava fizičkih lica, ocjenjuju se sljedeći elementi:

* Da li je prijava dostavljena u utvrđenom roku. Ukoliko nije, ista se automatski odbija.
* Da li prijava ispunjava sve **osnovne kvalifikacione i administrativne kriterije** navedene u listi ispod. Ukoliko ne zadovoljava i ukoliko je odgovor na jedno od pitanja u tabeli ispod „NE“, prijava neće biti dalje razmatrana.

|  |
| --- |
| **ISPUNJENOST OSNOVNIH KVALIFIKACIONIH KRITERIJA ZA FIZIČKA LICA** |
| **Provjera ispunjenosti osnovnih kvalifikacionih kriterija** |  | **DA** | **NE** |
| Podnosilac prijave ima prebivalište na teritoriji jedne od navedenih JLS (Domaljevac-Šamac, Odžak i Orašje) |  |   |   |
| Podnosilac prijave će učestvovati vlastitim sredstvima sa minimalno 10% vrijednosti ukupne investicije |  |  |  |
| Podnosilac prijave ima kvalitetnu poslovnu ideju i želi da se bavi vlastitim biznisom |  |  |  |
| Poslovna ideja je vezana za poljoprivredne djelatnosti i proizvodnju hrane koje dodaju novu vrijednost proizvodu i postižu visok stepen finalizacije proizvoda (primarna poljoprivredna proizvodnja nije dozvoljena) |  |  |  |
| Podnosilac prijave do datuma podnošenja prijave nije koristio bespovratna sredstva iz drugih izvora (sredstva nivoa vlasti, donatorska sredstva i sl.) za istu namjenu |  |   |   |
| Podnosilac prijave ima status nezaposlene osobe i nalazi se na evidenciji nadležnog biroa za zapošljavanje |  |  |  |
| Ispravno ispunjeni prijavni obrasci za učešće u programu |  |  |  |
| **ISPUNJENOST ADMINISTRATIVNIH ZAHTJEVA I KRITERIJA ZA FIZIČKA LICA** |
| **Provjera ispunjenosti osnovnih administrativnih kriterija i dostavljene obavezne dokumentacije:** |  | **DA** | **NE** |
| Kopija lične karte |  |   |   |
| CIPS prijava  |   |   |
| Kućna lista za domaćinstvo podnosioca prijave sa datumom izdavanja iz perioda trajanja javnog poziva |  |  |
| Potvrda sa nadležnog biroa za zapošljavanje da podnosilac prijave ima status nezaposlene osobe ne starija od 30 dana |  |  |
| Ispravno popunjena prijava o učešću podnosioca u programu te ispravno popunjena i potpisana izjava o učešću u programu |  |  |
| Također, u ovoj fazi će se izvršiti provjera ispunjenosti dodatnih kriterija i dostavljene dodatne dokumentacije od strane fizičkih lica. **Dodatni kriteriji nisu eliminatorni** **i njihovo neispunjavanje ili djelimično ispunjavanje neće diskvalifikovati podnosioca iz procesa evaluacije.** Lista ispunjenosti dodatnih kriterija i pripadajuće dokumentacije je kako slijedi: |
| **Dodatna dokumentacija za fizička lica:**  |  | **DA** | **NE** |
| Potvrda/prijava o pretrpljenoj materijalnoj šteti tokom poplava iz 2014. godine |  |   |   |
| Podnosilac prijave će učestvovati vlastitim sredstvima u investiciji sa više od 10% vrijednosti ukupne investicije |  |  |  |
| Dokaz da se radi o samohranom roditelju (smrtni list supruga/e, rješenje o razvodu i rodni list djeteta/djece) |  |  |  |
| Potvrda o statusu povratnika ili potvrda o statusu raseljene osobe |  |  |  |
| Potvrda o statusu osobe sa invaliditetom ili posebnim potrebama ili da podnosilac živi u domaćinstvu sa osobom sa invaliditetom ili posebnim potrebama |  |  |  |
| Potvrda sa nadležnog biroa za zapošljavanje za sve nezaposlene punoljetne članove domaćinstva  |  |  |  |

***REGISTROVANI OBRTI***

U sklopu prve faze, po prijemu i otvaranju prijava registrovanih obrta, ocjenjuju se sljedeći elementi:

* Da li je prijava dostavljena u utvrđenom roku. Ukoliko nije, ista se automatski odbija.
* Da li prijava ispunjava sve osnovne kvalifikacione i administrativne kriterije navedene u listi ispod. Ukoliko ne zadovoljava i ukoliko je odgovor na jedno od pitanja u tabeli ispod „NE“, prijava neće biti dalje razmatrana.

|  |
| --- |
| **ISPUNJENOST OSNOVNIH KVALIFIKACIONIH KRITERIJA ZA REGISTROVANE OBRTE** |
| **Provjera ispunjenosti osnovnih kvalifikacionih kriterija** |  | **DA** | **NE** |
| Obrt je registrovan na teritoriji jedne od navedenih JLS (Domaljevac-Šamac, Odžak i Orašje) |  |   |   |
| Podnosilac prijave će učestvovati vlastitim sredstvima sa minimalno 10% vrijednosti ukupne investicije |  |  |  |
| Obrt nije stariji od 12 mjeseci od datuma objave ovog javnog poziva |  |  |  |
| Osnovna djelatnost obrta je vezana za poljoprivredne djelatnosti i proizvodnju hrane koje dodaju novu vrijednost proizvodu i postižu visok stepen finalizacije proizvoda (primarna poljoprivredna proizvodnja nije dozvoljena) |  |  |  |
| Vlasnik obrta do datuma objave ovog javnog poziva nije koristio bespovratna sredstva iz drugih izvora (sredstva nivoa vlasti, donatorska sredstva i sl.) za istu namjenu |  |   |   |
| Obrt je uredno izmirio sve poreske i druge zakonom propisane obaveze  |  |  |  |
| Ispravno ispunjeni prijavni obrasci za učešće vlasnika obrta u programu |  |  |  |
| **ISPUNJENOST ADMINISTRATIVNIH ZAHTJEVA I KRITERIJA ZA REGISTROVANE OBRTE** |
| **Provjera ispunjenosti osnovnih administrativnih kriterija i dostavljene obavezne dokumentacije:** |  | **DA** | **NE** |
| Kopija lične karte vlasnika obrta |  |   |   |
| CIPS prijava vlasnika obrta |   |   |
| Kopija rješenja o upisu u Registar obrta ili aktuelni izvod iz sudskog registra |  |  |
| Potvrda o izmirenim direktnim porezima i obavezama prema uposlenima izdana od strane nadležne poreske uprave |  |  |
| Potvrda da se obrt ne nalazi u registru obveznika poreza na dodatu vrijednost (PDV) izdana od strane Uprave za indirektno oporezivanje BiH (podnosi se samo u slučaju da obrt nije PDV obveznik) |  |  |
| Potvrda o izmirenim indirektnim porezima izdana od strane Uprave za indirektno oporezivanje BiH (podnosi se samo u slučaju kada je obrt PDV obveznik) |  |  |
| Kućna lista za domaćinstvo vlasnika obrta sa datum izdavanja iz perioda trajanja javnog poziva |  |  |
| Ispravno popunjena prijava o učešću vlasnika obrta u programu te ispravno popunjena i potpisana izjava o učešću u programu |  |  |
| Također, u ovoj fazi će se izvršiti provjera ispunjenosti dodatnih kriterija i dostavljene dodatne dokumentacije od strane registrovanih obrta. **Dodatni kriteriji nisu eliminatorni** **i njihovo neispunjavanje ili djelimično ispunjavanje neće diskvalifikovati podnosioca iz procesa evaluacije.** Lista ispunjenosti dodatnih kriterija i pripadajuće dokumentacije je kako slijedi: |
| **Dodatna dokumentacija za registrovane obrte:**  |  | **DA** | **NE** |
| Potvrda/prijava o pretrpljenoj materijalnoj šteti tokom poplava iz 2014. godine |  |   |   |
| Podnosilac prijave će učestvovati vlastitim sredstvima u investiciji sa više od 10% vrijednosti ukupne investicije |  |  |  |
| Dokaz da se radi o samohranom roditelju (smrtni list supruga/e, rješenje o razvodu i rodni list djeteta/djece) |  |  |  |
| Potvrda o statusu povratnika ili potvrda o statusu raseljene osobe |  |  |  |
| Potvrda o statusu osobe sa invaliditetom ili posebnim potrebama ili da vlasnik obrta živi u domaćinstvu sa osobom sa invaliditetom ili posebnim potrebama |  |  |  |
| Potvrda sa nadležnog biroa za zapošljavanje za sve nezaposlene članove domaćinstva vlasnika obrta |  |  |  |

**KORAK 2. VREDNOVANJE I BODOVANJE PRISTIGLIH PRIJAVA**

**Evaluacijska ljestvica**

|  |  |  |
| --- | --- | --- |
| **Dodatni kriteriji**  |  | **Maksimalan broj bodova** |
| Podnosilac prijave je osoba mlađa od 30 godina starosti |  | 10 |
| Podnosilac prijave će učestvovati vlastitim sredstvima u investiciji sa više od 10% vrijednosti ukupne investicij:1. Vlastito učešće iznad 30% u ukupnoj investiciji-10 bodova
2. Vlastito učešće od 20% do 30% u ukupnoj investiciji-7 bodova
3. Vlastito učešće od 12% do 20% u ukupnoj investiciji-5 bodova
 |  | 10 |
| Podnosilac prijave je žena |  | 5 |
| Podnosilac živi u višečlanom domaćinstvu:1. Domaćinstvo od 7 i više članova-10 bodova
2. Domaćinstvo od 5-6 članova-5 bodova
3. Domaćinstvo do 4 i manje članova-0 bodova
 |  | 10 |
| Podnosilac prijave je pretrpio materijalnu štetu u poplavama 2014. godine |  | 5 |
| Podnosilac prijave je samohrani roditelj |  | 5 |
| Podnosilac prijave ima ili je imao status povratnika ili raseljene osobe |  | 5 |
| Podnosilac živi u domaćinstvu u kojem su svi članovi nezaposleni. Zaposlenjem se smatra ukoliko član domaćinstva obavlja posao za koji uplaćuje poreze i doprinose iz zasnovanog radnog odnosa:1. Svi članovi nezaposleni-10 bodova
2. 1 član zaposlen-5 bodova
3. 2 i više članova zaposleno-0 bodova
 |  | 10 |
| Kvalitet prezentirane poslovne ideje:1. Ideja je vrlo kvalitetna i jasno prezentirana te je budžet popraćen narativnim opisom i objašnjenjem - od 26 do 40 bodova;
2. Ideja je kvalitetna i dobro prezentirana te je budžet djelomično popraćen narativnim opisom i objašnjenjem - od 11 do 25 bodova;
3. Ideja nije zadovoljavajućeg kvaliteta i nije adekvatno prezentirana, budžet je nejasan-od 1 do 10 bodova;
4. Ideja je vrlo loša i loše prezentirana bez objašnjenja i budžeta - 0 bodova.
 |  | 40 |
| Podnosilac prijave ima status osobe sa invaliditetom ili posebnim potrebama ili živi u domaćinstvu sa jednom ili više osoba koje imaju status osobe sa invaliditetom ili posebnim potrebama |  | 5 |
| Podnosilac prijave dolazi iz reda Romske populacije |  | 5 |
| **Ukupan broj bodova:** |  | **110** |

Nakon ocjenjivanja prijedloga u skladu sa iznad navedenim kriterijima, definirat će se preliminarna rang lista u skladu sa ostvarenim brojem bodova. Nakon toga, u sklopu druge faze procesa selekcije će se izvršiti procjena tačnosti informacija navedenih u obrascu za prijavu i izraditi konačna lista odabranih korisnika za učešće u programu obuke.

1. **Indikativni vremenski okvir**

Predviđeni indikativni vremenski okvir za provedbu procesa odabira je slijedeći:

|  |  |
| --- | --- |
| **AKTIVNOST** | **DATUM** |
| **Objava poziva**  | 19.03.2018. godine |
| **Krajni rok za dodatne upite i pojašnjenja** | 09.04.2018. godine |
| **Rok za podnošenje prijava** | 23.04.2018. godine |
| **Obavijest o konačnim rezultatima poziva** | 15.05.2018. godine |
| **Početak implementacije programa** | Maj 2018. godine  |

**OBRAZAC ZA PRIJAVU FIZIČKIH LICA I OBRTA[[2]](#footnote-3)**

|  |
| --- |
| Projekat „Lokalni integrisani razvoj“Prijava za učešće u programu razvoja poduzetništva u poljoprivredi i proizvodnji hrane „Agro-Food Start-Up“ |
| 1. ***OPĆE informacije o podnosiocu prijave***
 |
| Ime i prezime: |
| Datum rođenja: | JMBG: | Broj telefona: |
| Podnosite prijavu u svojstvu (označite jednu od ponuđenih opcija) | Registrovanog obrta □ Fizičkog lica □  |
| Naziv obrta (unosi se samo ukoliko podnosite prijavu u svojstvu registrovanog obrta) |  |
| ID broj obrta (unosi se samo ukoliko podnosite prijavu u svojstvu registrovanog obrta) |  |
| Kontakt e-mail: |
| Adresa: |
| Općina: |
| Stručna sprema:  |
| Zanimanje:  |
| Prethodno radno iskustvo (u kratkim crtama navesti relevantne informacije kao što su broj godina iskustva, poslodavci kod kojih ste radili, opisi radnih mjesta i sl.):[[3]](#footnote-4) |
| Da li se želite baviti vlastitim biznisom: Da □ Ne □ |
| Informacije o članovima domaćinstva: |
| Ime i prezime | Spol (M/Ž) | JMBG | Porodični odnos | Starost |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| Da li posjedujete vlastitu stambenu jedinicu? Da □ Ne □ |
| Ukoliko je odgovor da, da li su ostali objekti u Vašem vlasništvu na prostoru općine boravišta? Da □ Ne □ |
| Da li ste pretrpjeli štetu tokom poplava u maju 2014. godine: Da □ Ne □ |
| Da li je navedena stambena jedinica stradala u poplavama: Da □ Ne □ |
| Status samohranog roditelja: Da □ Ne □ |
| Status povratnika ili raseljene osobe: Da □ Ne □ |
| Da li pripadate nekoj od socijalno isključenoj kategoriji stanovništva: Da □ Ne □Ukoliko je odgovor da, navedite kategoriju: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |
| Da li ste u protekle 3 godine učestvovali u nekom od UNDP-ovih projekata? Da □ Ne □ Ukoliko je odgovor da, ispod navedite u kojem projektu i kojoj aktivnosti ste učestvovali: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Da li ste do datuma podnošenja ove prijave bili korisnik bespovratnih sredstava iz drugih izvora (sredstva nivoa vlasti, donatorska sredstva i sl.) za istu namjenu? Da □ Ne □ |

|  |
| --- |
| 1. ***PODACI O SOCIJALNOM STATUSU PODNOSIOCA***
 |
| Radni status (za članove domaćinstva između 18 i 65 godina starosti) |
| Ime i prezime člana domaćinstva | Zaposlen/a (DA/NE, ukoliko DA, navesti gdje i naziv radnog mjesta) | Nezaposlen/a (DA/NE)  | Student/ica Penzioner/ka |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |
| --- |
| 1. ***POSLOVNA IDEJA***
 |
| **Naziv poslovne ideje:** |  |
| **Kratak opis poslovne ideje *(ukoliko je ponuđeni prostor nedovoljan, podnosioc prijave može napisati u posebnom dokumentu)*:** |    |
| **Sektor (npr. peradarstvo, voćarstvo, pčelarstvo, itd.):** |    |
| **Navesti da li je u pitanju proizvodnja, prerada ili pakovanje:** |  |
| **Glavni ciljevi poslovne ideje:** |  |
| **Ukratko opišite na koji način bi se izvršila realizacija poslovne ideje (npr. vremenski period, potrebna radna snaga, potrebna materijalna/proizvodna sredstva i sl.):** |  |
| **Opišite Vaše prethodno radno iskustvo u vezi implementacije navedene poslovne ideje:** |  |
| **Opišite na koji način predložena poslovna ideja odgovara potrebama tržišta:** |  |
| **Ostali relevantni podaci za Vašu poslovnu ideju:** |  |

|  |
| --- |
| 1. ***OKVIRNI BUDŽET ZA REALIZACIJU POSLOVNE IDEJE (U KM)[[4]](#footnote-5)***
 |
|  |  |
| R/B | Vrsta troška i kratki opis | Iznos bez PDV-a | Iznos PDV-a | Iznos sa PDV-om | Izvor(i) finansijskih sredstava (vlastita, kredit itd.) |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |
| 7. |  |  |  |  |  |
| 8. |  |  |  |  |  |
| 9. |  |  |  |  |  |
| 10. |  |  |  |  |  |
|  |  |  |  |  |  |
| **UKUPNO (u KM)** |  |  |  |  |

**Napomena:**

U svakoj troškovnoj kategoriji je potrebno navesti kratki opis svake kategorije, npr. nabavka nove pakerice za pakovanje hrane, 1 komad jedinične cijene od 5,000.00 KM bez PDV-a

|  |
| --- |
| Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ovim potvrđujem tačnost navedenih podataka i prihvatam da netačnost navoda u ovoj prijavi znači automatsku diskvalifikaciju mog učešća u projektu „Lokalni integrisani razvoj“.Svojim potpisom potvrđujem da sam svjestan/na svih potencijalnih rizika usljed učešća u navedenom programu kojima lično, moja imovina ili imovina trećih lica koju koristim u navedene svrhe, mogu biti izloženi te iste u potpunosti prihvatam na vlastitu odgovornost. Također sam u potpunosti svjestan/na da učešće u trening programu i pokretanje vlastitog biznisa podrazumijeva i određene rizike koji mogu rezultirati finansijskim gubicima, tjelesnom povredom, fizičkim oštećenjima opreme i sl., te navedene rizike u potpunosti prihvatam na vlastitu odgovornost.  |
| Potpis:  | Datum: |

**IZJAVA O SAGLASNOSTI**

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /*ime i prezime podnosioca prijave/*, saglasan sam da ukoliko budem odabran za učešće u Programu za razvoj poduzetništva u poljoprivredi i proizvodnji hrane (Agro-Food Start-up), implementiranog od strane projekta „Lokalni integrisani razvoj“ u 2018. godini, na zahtjev UNDP-a:

* pružim sve relevantne informacije koje se tiču mog učešća u projektu „Lokalni integrisani razvoj“;
* aktivno učestvujem u obukama organizovanim od strane UNDP-a;
* u slučaju da budem odabran/a za dodjelu bespovratnih sredstava, osiguram namjensko trošenje sredstava sukladno odobrenoj namjeni i odobrenim iznosima;
* osiguram aktivno i svrsishodno učešće tokom cjelokupne implementacije projekta i poštivanje svih ostalih dogovorenih obaveza i odgovornosti.

Potpis: \_\_\_\_\_\_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_\_\_\_\_

1. Termini navedeni u ovom pozivu kao što su lice, podnosilac, član, korisnik i sl. su rodno neutralni i odnose se na pripadnike oba spola. [↑](#footnote-ref-2)
2. Kao odgovor na pitanja iz obrazca za prijavu koja nisu primjenjiva u Vašoj situaciji, u polju predviđenom za odgovor na ta pitanja trebate navesti nulu (0). [↑](#footnote-ref-3)
3. Sukladno ukazanoj potrebi, u obrascu možete dodavati nove redove ili proširiti postojeće. [↑](#footnote-ref-4)
4. U priloženoj tabeli podnosioci mogu dodavati nove redove sukladno ukazanoj potrebi. [↑](#footnote-ref-5)